A buša a tsena ka sinagogeng, gomme gona moo go be go na le monna wa seatla se se omeletšego.
Ke moka a re go monna yoo wa seatla se se omeletšego: “Tsoga o tle mo gare.”
Ka morago ga moo a re go bona: “Na go dumeletšwe ke molao go dira tiro e botse goba go dira tiro e mpe, go phološa goba go bolaya moya ka Sabatha?” Eupša ba homola.
Ka morago ga go ba lebelela ka pefelo, a kwešitšwe bohloko o šoro ke go retela ga dipelo tša bona, a re go monna yoo: “Otlolla seatla sa gago.” A otlolla seatla sa gagwe gomme sa boela sa ba gabotse.
A botša barutiwa ba gagwe gore ba dule ba na le seketswana se a tlago go se diriša e le gore lešaba le se ke la mo pitlaganya.
Gaešita le meoya e sa hlwekago, neng le neng ge e be e mmona e be e khunama pele ga gagwe gomme e goeletša, e re: “O Morwa wa Modimo.”
A bopa sehlopha sa ba lesomepedi, bao gape a ilego a ba bitša baapostola, e lego bao ba bego ba tla sepela le yena le bao a bego a tla ba roma go yo bolela
le go ba le matla a go leleka batemona.
Sehlopha sa ba lesomepedi seo a ilego a se bopa e be e le Simone, yoo gape a ilego a mo rea Petro,
le Jakobo morwa wa Tsebedeo le Johane ngwanabo Jakobo (ba o ile a ba a ba rea la Boaneregese, yeo e bolelago gore barwa ba modumo),
le Judase Isikariote yo a ilego a tla a mo eka. Ke moka a tsena ka ntlong.
Lešaba la buša la kgobokana, moo ba bego ba bile ba sa kgone go ja dijo.
ge e ba ntlo e arogana ka boyona, gona ntlo yeo e ka se kgone go ema.
Ruri ke re go lena, batho ba tla lebalelwa dilo ka moka, go sa šetšwe dibe tšeo ba di dirilego le dithogako tšeo ba di boletšego.
Lega go le bjalo, mang le mang yo a rogakago moya o mokgethwa a ka se ke a lebalelwa neng le neng, eupša o na le molato wa sebe sa ka mo go sa felego.”
O boletše se ka baka la gore ba be ba re: “O na le moya o sa hlwekago.”
Gona moo lešaba le be le dutše go mo dikologa, ka gona ba re go yena: “Bona! Mmago le bana beno ba a go nyaka ka ntle.”
A lebelela bao ba bego ba dutše go mo dikologa, a re: “Mma le bana bešo šeba!